
Esselamu alejkum, Imam jedno pitanje. Ja sam u četvrtom mjesecu trudnoće i da li mi je ***[haram](https://pitajucene.com/search/haram/questions/ "Pretraži pitanja o haramu")*** ako ne postim zbog trudnoće? Inače slabo jedem, pa se plašim da mi to ne ugrozi zdravlje dijeteta, jer imam rizičnu trudnoću. Napominjem da sam mu’minka, inšaAllah, koja klanja i nosi strogo odjeven hidžab, kao i da mi je muž mu’min, inšaAllah. Naravno, da inšaAllah poslje porođaja ***[post](https://pitajucene.com/search/post/questions/ "Pretraži pitanja o postu")*** nadoknadim.


* 
* 
* 
* 
* 
* 
* 

 
Da li mi je haram ako ne postim zbog trudnoće?

Alejkumus selam. Ako se trudna žena boji da će ***[post](https://pitajucene.com/search/post/questions/ "Pretraži pitanja o postu")*** naštetiti njoj ili njenom djetetu u utrobi dozvoljeno joj je da mrsi dane ***[Ramazana](https://pitajucene.com/search/ramaza/questions/ "Pretraži pitanja o ramazanu")***. Dokaz za ovo su riječi Poslanika, sallallahu alejhi ve sellem: *“Zaista je Uzvišeni Allah oslobodio musafira od posta i pola namaza, a trudnicu i dojilju od posta”.****[Hadis](https://pitajucene.com/search/Hadis/questions/ "Pretraži pitanja o hadisima")*** bilježe Ebu Davud, Tirmizi, Nesai, Ibn Madže i Ahmed, a vjerodostojnim ga ocjenjuje Albani a dobrim Tirmizi i Šuajb Arnaut, dok Abdulhakk Išbili i Ebu Hatim prenose jako razilaženje oko seneda i teksta ovog hadisa. Pošto je dozvola ostavljanja posta trudnice spojena u istom hadisu i u istom kontekstu sa dozvolom ostavljanja posta musafira, a ***[musafir](https://pitajucene.com/search/musafir/questions/ "Pretraži pitanja o musafiru")*** je dužan da naposti, tako isto trudnica je dužna da naposti propuštene dane Ramazana kada prođe trudnoća.


Sa druge strane, trudnica potpada pod ***[propis](https://pitajucene.com/search/Propis/questions/ "Pretraži pitanja o propisima")*** bolesnika, jer bolesnici kojima je dozovljeno da mrse dane Ramazana se dijele na dvije vrste: prva – oni koje je već zadesila bolest i drugi – koji se boje da će oboliti zbog posta. Trudnica ulazi pod propis ove druge vrste bolesnika jer se ona boji da će post nanijeti štetu i uzrokovati bolest njoj samoj ili djetetu u njenoj utrobi.


A one trudnice koje se samo boje da će im post uzrokovati neku teškoću koja neće prerasti u bolest zbog koje se prekida post takvoj trudnici nije dozvoljeno da mrsi dane Ramazana, jer je sasvim uobičajno i normalno da post Ramazana sadrži u sebi određenu teškoću koju osjete skoro svi ljudi. Ve billahi tevfik.


dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***


